
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE
privind aprobarea operaţiunii de primă înscriere în cartea funciară a imobilelor cu nr. cadastral 446023 
drum de exploatare (identic cu nr. cad. DE 1549/6) cu suprafața de 2243 mp.   

1. Descrierea situaţiei actuale 
	Imobilul care face obiectul operațiunii de primă înscriere, aparține intravilanului extins al Municipiul Timişoara, , conform PUG aprobat prin HCL nr.157/2002 prelungit prin HCL nr.131/2017, fiind situat în zona Calea Buziaşului-Calea Moşniţei, identificat prin documentația cadastrală (proiect nr.600/2017) întocmit de S.C.PILOT CAD S.R.L.	
              Identificările limitelor de proprietate au fost realizate de către  firma  S.C.PILOT CAD S.R.L pe baza măsurătorilor topografice.
	
2. Schimbări preconizate şi rezultate aşteptate
	Scopul prezentei documentaţii este operațiunea de primă înscriere în cartea funciară a imobilului cu nr .cad. 446023 (drum de exploatare DE 1549/6) cu suprafața de 2243 mp., aşa cum a fost aprobat prin C.U. nr. 5480/20.12.2017 eliberat de Primăria Municipiului Timişoara, prin care urmează să se asigure accese la parcelele din zona respectivă pentru dezvoltarea urbană viitoare.

3. Alte informaţii
	Se va lua în considerare documentaţia întocmită de S.C. PILOT CAD S.R.L., avizată la OCPI conform Referatului  de admitere, cu nr.23132/05.02.2018.

4. Concluzii
	Având în vedere cele prezentate mai sus, considerăm necesară şi oportună aprobarea operaţiunii de primă înscriere a drumului de exploatare.

NOTĂ: Elementele de natură tehnică, de detaliu, se vor regăsi în raportul de specialitate şi, dacă se impune, în nota de fundamentare.	

